ประกาศศูนย์อำนวยการบริหารจังหวัดชายแดนภาคใต้เรื่อง การแบ่งส่วนงานศูนย์อำนวยการบริหารจังหวัดชายแดนภาคใต้พ.ศ. ๒๕๖๑[๑] อาศัยอำนาจตามความในมาตรา๑๗ แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓ โดยความเห็นชอบของนายกรัฐมนตรี ออกประกาศ เรื่อง การแบ่งส่วนงาน ศูนย์อำนวยการบริหารจังหวัดชายแดนภาคใต้พ.ศ. ๒๕๖๑ ดังต่อไปนี้ข้อ ๑ ให้ยกเลิกประกาศศูนย์อำนวยการบริหารจังหวัดชายแดนภาคใต้เรื่อง แบ่งส่วนงานศูนย์อำนวยการบริหารจังหวัดชายแดนภาคใต้ พ.ศ. ๒๕๕๔ข้อ ๒ ให้ศูนย์อำนวยการบริหารจังหวัดชายแดนภาคใต้จัดแบ่งกลุ่มภารกิจการปฏิบัติงานภายในศูนย์อำนวยการบริหารจังหวัดชายแดนภาคใต้ ให้สอดคล้องกับอำนาจหน้าที่ในจังหวัดชายแดนภาคใต้ตามที่กำหนดในพระราชบัญญัติการบริหารราชการจังหวัดชายแดนภาคใต้พ.ศ. ๒๕๕๓ รวมทั้ง บริบททางสังคมและประเทศ เพื่อให้เกิดการพัฒนาที่สมดุลบนฐานความเท่าเทียมของประชาชนและเกิดประโยชน์สูงสุดต่อประชาชนรวมทั้ง สอดรับการเปลี่ยนแปลงเพื่อให้เกิดความเป็นเอกภาพในการบริหารจัดการและบูรณาการการปฏิบัติด้านการพัฒนาทั้งปวงของทุกภาคส่วนให้เกิดประสิทธิภาพประสิทธิผลสูงสุดต่อการแก้ไขปัญหาและพัฒนาจังหวัดชายแดนภาคใต้เพื่อก้าวสู่สังคมสันติสุขดังต่อไปนี้(๑) กลุ่มภารกิจการบริหารเชิงยุทธศาสตร์ ได้แก่ การจัดทำยุทธศาสตร์การพัฒนาจังหวัดชายแดนภาคใต้บนหลักการยุทธศาสตร์พระราชทานเข้าใจ เข้าถึง พัฒนา สอดคล้องกับยุทธศาสตร์ชาติระยะ๒๐ ปี (พ.ศ. ๒๕๖๑- ๒๕๘๐) ยุทธศาสตร์ความมั่นคงแห่งชาติ แผนพัฒนาเศรษฐกิจและสังคมแห่งชาติฉบับที่ ๑๒ (พ.ศ.๒๕๖๐ - ๒๕๖๔) นโยบายการบริหารและการพัฒนาจังหวัดชายแดนภาคใต้การบริหารงานเชิงยุทธศาสตร์ การให้ข้อเสนอแนะและบูรณาการแผนงานและโครงการในด้านการพัฒนาของกระทรวง ทบวง กรมและหน่วยงานอื่นของรัฐที่จะดำเนินการในพื้นที่จังหวัดชายแดนภาคใต้ การอำนวยการและการประสานความร่วมมือจากทุกภาคส่วนให้เข้ามามีส่วนร่วมในการแก้ไขปัญหาและพัฒนาจังหวัดชายแดนภาคใต้การพัฒนาระบบประสานงานเพื่อเชื่อมต่อระบบราชการแบบไร้รอยต่อโดยการบูรณาการการทำงานร่วมกันระหว่างส่วนราชการในพื้นที่จังหวัด/อำเภอ/ตำบล/หมู่บ้าน/ชุมชน ในจังหวัดชายแดนภาคใต้ ส่วนราชการระดับภูมิภาคและกระทรวง ทบวง กรม และหน่วยงานอื่น ๆ ของรัฐระดับประเทศองค์กรปกครองส่วนท้องถิ่นในพื้นที่จังหวัดชายแดนภาคใต้ทุกระดับและภาคส่วนที่เกี่ยวข้องการสร้างและประสานความร่วมมือระหว่างประเทศในฐานะภาคีหุ้นส่วนทางยุทธศาสตร์ที่สำคัญต่อความร่วมมือพัฒนาจังหวัดชายแดนภาคใต้ การบริหารจัดการงบประมาณของรัฐที่มีประสิทธิภาพประสิทธิผล เท่าทันต่อสถานการณ์ในพื้นที่ที่มีความเป็นพลวัตและเอื้อประโยชน์ต่อการแก้ไขปัญหาจังหวัดชายแดนภาคใต้สูงสุดการบริหารยุทธศาสตร์การสื่อสารสร้างความเข้าใจที่ดีเพื่อนำไปสู่การสร้างความร่วมมือและตระหนักถึงความสำคัญของการเป็นส่วนหนึ่งของประเทศไทย และประสานงานโครงการความร่วมมือความช่วยเหลือและการแก้ไขปัญหาในพื้นที่จังหวัดชายแดนภาคใต้(๒) กลุ่มภารกิจประสานและเร่งรัดการพัฒนาพิเศษ ได้แก่ การเร่งรัดขับเคลื่อนแผนปฏิบัติการพัฒนาจังหวัดชายแดนภาคใต้ของรัฐฝ่ายพลเรือนไปสู่การปฏิบัติอย่างเป็นรูปธรรมทำหน้าที่ประสานเร่งรัด กำกับ ติดตามและประเมินผลความสำเร็จของยุทธศาสตร์และแผนปฏิบัติการของรัฐฝ่ายพลเรือนตามแผนปฏิบัติการที่จะดำเนินการในพื้นที่จังหวัดชายแดนภาคใต้รวมทั้ง ความสอดคล้องต่อนโยบายยุทธศาสตร์ ข้อสั่งการแนวทางการบริหารของรัฐบาล คณะรัฐมนตรี กองอำนวยการรักษาความมั่นคงภายในราชอาณาจักร(กอ.รมน.) กอ.รมน. ภาค ๔ ส่วนหน้า เป็นต้น เพื่อนำไปสู่การปฏิบัติอย่างเป็นรูปธรรมเกิดประโยชน์สูงสุดต่อประชาชนรวมทั้ง ดำเนินการในส่วนที่เกี่ยวข้องกับการแก้ไขปัญหาและอุปสรรคของพื้นที่ที่ไม่สามารถดำเนินการได้อย่างมีประสิทธิภาพ(๓) กลุ่มภารกิจบูรณาการและขับเคลื่อนงานด้านการพัฒนาและงานพัฒนาเพื่อเสริมความมั่นคง ได้แก่ การบริหารจัดการงานพัฒนาเศรษฐกิจทั้งกระบวนการประกอบด้วย ต้นน้ำ กลางน้ำ และปลายน้ำเพื่อนำไปสู่การสร้างอาชีพและรายได้ของประชาชนที่เพียงพอต่อการดำเนินชีวิตการพัฒนาคุณภาพชีวิตและความเป็นอยู่ที่ดีตามอัตภาพของประชาชนในจังหวัดชายแดนภาคใต้มุ่งเน้นความสอดคล้องสมดุลระหว่างการดำเนินชีวิตของประชาชนกับแนวทางของหลักปรัชญาของเศรษฐกิจพอเพียงการส่งเสริมและพัฒนาสังคมเพื่อเป็นสังคมเปี่ยมสุข ประชาชนมีความสุขตามอัตภาพ มีวิถีชีวิตสอดคล้องกับแนวทางปรัชญาของเศรษฐกิจพอเพียงครอบคลุมถึงการดำเนินการให้ความช่วยเหลือเยียวยาผู้ได้รับความเสียหายและผู้ได้รับผลกระทบจากการกระทำของเจ้าหน้าที่อันสืบเนื่องจากเหตุการณ์ความไม่สงบในจังหวัดชายแดนภาคใต้เพื่อให้มีคุณภาพชีวิตที่ดีสามารถดูแลและช่วยเหลือตนเอง ครอบครัวและสังคม การบริหารจัดการทรัพยากรและสิ่งแวดล้อมให้เกิดความสมดุลตามหลักการพัฒนาที่ยั่งยืนการส่งเสริมและสนับสนุนการจัดการศึกษาในจังหวัดชายแดนภาคใต้การกำหนดเขตพัฒนาพื้นที่พิเศษเพื่อการพัฒนาทางเศรษฐกิจและสังคม การส่งเสริมกิจการศาสนาและพหุวัฒนธรรมการเผยแพร่ศิลปวัฒนธรรม จารีตประเพณี ภูมิปัญญาท้องถิ่นทั้งในเชิงวัฒนธรรมและการสร้างมูลค่าเพื่อการท่องเที่ยวของพื้นที่จังหวัดชายแดนภาคใต้และการดำเนินการต่างๆ เพื่อสร้างความเป็นหนึ่งเดียวกันของสมาชิกอนุภูมิภาคและภูมิภาคเอเชียตะวันออกเฉียงใต้และประเทศความร่วมมืออื่น ๆ โดยใช้กรอบความร่วมมือเพื่อการพัฒนาระหว่างประเทศที่นำอัตลักษณ์ของจังหวัดชายแดนภาคใต้เป็นจุดเชื่อมต่องานกิจการมวลชนงานสังคมจิตวิทยางานคุ้มครองสิทธิเสรีภาพและอำนวยความเป็นธรรมแก่ประชาชน(๔) กลุ่มภารกิจการบริหารและอำนวยการ ได้แก่ การบริหารราชการทั่วไปภายในส่วนราชการงานช่วยอำนวยการผู้บริหาร งานอำนวยการหน่วยงาน การประสานงานราชการที่เกี่ยวข้องกับการสนับสนุนงานบริหารของหน่วยงานอาทิ งานการเงิน การบัญชี การคลัง งานพัสดุ งานบริหารทั่วไปและการพัฒนาทรัพยากรมนุษย์และองค์กรการเสนอแนะมาตรการสร้างขวัญและกำลังใจ เสนอแนะหรือแนะนำต่อหน่วยงานของรัฐเกี่ยวกับลักษณะอันพึงประสงค์ของเจ้าหน้าที่ของรัฐซึ่งจะสั่งให้ไปปฏิบัติหน้าที่ในจังหวัดชายแดนภาคใต้การพัฒนาระบบบริหารราชการ งานวินัยและนิติการภายในหน่วยงานการกำกับและตรวจสอบการปฏิบัติงานเจ้าหน้าที่ของรัฐฝ่ายพลเรือนให้ทำงานเพื่อประโยชน์ต่อประชาชนโดยสูงสุดงานโครงการอันเนื่องมาจากพระราชดำริในพื้นที่จังหวัดชายแดนภาคใต้ งานพัฒนาเจ้าหน้าที่ของรัฐฝ่ายพลเรือนที่ปฏิบัติงานในพื้นที่จังหวัดชายแดนภาคใต้ งานป้องกันและปราบปรามการทุจริตตลอดจนงานกิจการพิเศษอื่นๆ เช่น การดำเนินการตามแผนงานและโครงการต่อเนื่องจากแผนงานและโครงการที่หน่วยงานของรัฐไม่อาจดำเนินการต่อไปได้งานตามนโยบายของรัฐบาล คณะรัฐมนตรีและรัฐมนตรีข้อสั่งการของนายกรัฐมนตรี รองนายกรัฐมนตรีและรัฐมนตรีที่มีอำนาจหน้าที่ที่เกี่ยวข้องข้อ ๓ เพื่อให้การปฏิบัติภารกิจของศูนย์อำนวยการบริหารจังหวัดชายแดนภาคใต้เป็นไปอย่างมีประสิทธิภาพประสิทธิผล บรรลุผลสำเร็จตามเป้าหมายในการแก้ไขปัญหาและพัฒนาจังหวัดชายแดนภาคใต้ที่กำหนดในข้อ๒ ทุกประการ จึงให้กำหนดโครงสร้างการบริหารเป็น ดังต่อไปนี้(๑) การบริหารราชการภายในศูนย์อำนวยการบริหารจังหวัดชายแดนภาคใต้ ประกอบด้วยเลขาธิการตามมาตรา๑๔ แห่งพระราชบัญญัติการบริหารราชการจังหวัดชายแดนภาคใต้ พ.ศ. ๒๕๕๓ ให้มีรองเลขาธิการศูนย์อำนวยการบริหารจังหวัดชายแดนภาคใต้ (บริหารสูง) จำนวนเท่ากับกลุ่มภารกิจที่กำหนดตามข้อ ๒ให้มีผู้ช่วยเลขาธิการศูนย์อำนวยการบริหารจังหวัดชายแดนภาคใต้ (บริหารต้น) ทำหน้าที่ช่วยวิเคราะห์ กลั่นกรองและสนับสนุนการปฏิบัติงานภายในศูนย์อำนวยการบริหารจังหวัดชายแดนภาคใต้และให้มีผู้อำนวยการส่วนงานภายในที่เกี่ยวข้องทำหน้าที่ประสานดำเนินการและบูรณาการระดับพื้นที่จังหวัดชายแดนภาคใต้ตามภารกิจการปฏิบัติงานในพื้นที่จังหวัดชายแดนภาคใต้(๒) การพัฒนาระบบประสิทธิภาพการปฏิบัติราชการให้เป็นไปโดยสอดคล้องกับหลักวิชาการและแนวทางการพัฒนาประเทศในปัจจุบัน- อนาคต เพื่อสนับสนุนการปฏิบัติงานแก่เลขาธิการศูนย์อำนวยการบริหารจังหวัดชายแดนภาคใต้ประกอบด้วย ที่ปรึกษาประจำศูนย์อำนวยการบริหารจังหวัดชายแดนภาคใต้ (วิชาการทรงคุณวุฒิ) และผู้เชี่ยวชาญเฉพาะด้านการพัฒนา(เชี่ยวชาญ)(๓) การพัฒนาระบบการประสานงาน การกำกับ เร่งรัดและติดตามแผนงาน/โครงการ/กิจกรรมของทุกส่วนราชการให้เกิดประโยชน์ต่อประชาชนสูงสุดการแก้ไขปัญหาระดับจังหวัด/อำเภอ/ตำบล/หมู่บ้าน/ชุมชนในจังหวัดชายแดนภาคใต้ และการบูรณาการความร่วมมือการตรวจราชการในพื้นที่จังหวัดชายแดนภาคใต้เพื่อเชื่อมต่อกับกระทรวงทบวง กรมต่าง ๆ ของทุกส่วนราชการส่วนราชการระดับภูมิภาครวมทั้ง หน่วยงานระดับพื้นที่จังหวัดชายแดนภาคใต้ เพื่อให้เป็นระบบราชการไร้รอยต่อข้อ ๔ ให้แบ่งส่วนราชการภายในศูนย์อำนวยการบริหารจังหวัดชายแดนภาคใต้ดังต่อไปนี้(๑) กลุ่มพัฒนาระบบบริหาร(๒) กลุ่มตรวจสอบภายใน(๓) ศูนย์ปฏิบัติการต่อต้านการทุจริต(๔) กลุ่มประสานงานคณะรัฐมนตรีและราชการส่วนกลาง(๕) สำนักงานเลขาธิการ(๖) กองบริหารยุทธศาสตร์การพัฒนาจังหวัดชายแดนภาคใต้(๗) กองส่งเสริมและสนับสนุนงานพัฒนาฝ่ายพลเรือน(๘) กองส่งเสริมและสนับสนุนงานพัฒนาเพื่อความมั่นคง(๙) สถาบันพัฒนาเจ้าหน้าที่ของรัฐฝ่ายพลเรือนจังหวัดชายแดนภาคใต้(๑๐) กองประสานและเร่งรัดการพัฒนาพื้นที่พิเศษจังหวัดชายแดนภาคใต้(๑๑) กองประสานงานโครงการอันเนื่องมาจากพระราชดาริและกิจการพิเศษข้อ ๕ ในศูนย์อำนวยการบริหารจังหวัดชายแดนภาคใต้ ให้มีกลุ่มงานพัฒนาระบบบริหารมีผู้อำนวยการกลุ่ม เป็นผู้บังคับบัญชาการปฏิบัติราชการของข้าราชการ พนักงานราชการลูกจ้างชั่วคราว - ลูกจ้างเหมาบริการภายในกลุ่มงานตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควรเพื่อทำหน้าที่หลักเกี่ยวกับการพัฒนาระบบการบริหารส่วนราชการให้เกิดผลสัมฤทธิ์มีประสิทธิภาพประสิทธิผลและคุ้มค่า โดยรับผิดชอบงานขึ้นตรงต่อเลขาธิการศูนย์อำนวยการบริหารจังหวัดชายแดนภาคใต้มีอำนาจหน้าที่ ดังต่อไปนี้(๑) ให้คำปรึกษาแก่เลขาธิการศูนย์อำนวยการบริหารจังหวัดชายแดนภาคใต้เกี่ยวกับยุทธศาสตร์การพัฒนาระบบราชการในศูนย์อำนวยการบริหารจังหวัดชายแดนภาคใต้(๒) ติดตาม ประเมินผลและจัดทำรายงานเกี่ยวกับการพัฒนาระบบราชการภายใน(๓) การจัดทำรายงานควบคุมภายใน ตามระเบียบคณะกรรมการตรวจเงินแผ่นดิน ว่าด้วยกำหนดมาตรฐานการควบคุมภายในพ.ศ. ๒๕๔๔(๔) วิเคราะห์และพัฒนาระบบดัชนีวัดผลการพัฒนาจังหวัดชายแดนภาคใต้เพื่อนำมาใช้ในการติดตาม ประเมินผลความสำเร็จของการพัฒนาของกระทรวงทบวง กรม(๕) ศึกษา วิเคราะห์และจัดทำแนวทางการมอบอำนาจของนายกรัฐมนตรี รัฐมนตรี ปลัดสำนักนายกรัฐมนตรีปลัดกระทรวง ปลัดทบวง อธิบดีหรือหัวหน้าส่วนราชการซึ่งดำรงตำแหน่งเทียบเท่าที่จะมอบให้แก่เลขาธิการศูนย์อำนวยการบริหารจังหวัดชายแดนภาคใต้เป็นผู้ปฏิบัติราชการแทนตามระเบียบที่คณะรัฐมนตรีกำหนดเพื่อประโยชน์ในการบริหารงานจังหวัดชายแดนภาคใต้ ให้เป็นไปอย่างมีประสิทธิภาพและประสิทธิผลสูงสุด(๖) ประสานและดำเนินการเกี่ยวกับการพัฒนาระบบราชการโดยร่วมมือกับหน่วยงานกลางต่างๆ และหน่วยงานภายในศูนย์อำนวยการบริหารจังหวัดชายแดนภาคใต้(๗) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้อง หรือที่ได้รับมอบหมายข้อ ๖ ในศูนย์อำนวยการบริหารจังหวัดชายแดนภาคใต้ ให้มีกลุ่มงานตรวจสอบภายในมีผู้อำนวยการกลุ่ม เป็นผู้บังคับบัญชาการปฏิบัติราชการของข้าราชการ พนักงานราชการลูกจ้างชั่วคราว ลูกจ้างเหมาบริการภายในกลุ่มงานตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควรเพื่อทำหน้าที่หลักเกี่ยวกับการตรวจสอบการดำเนินงานภายในส่วนราชการและสนับสนุนการปฏิบัติงานของศูนย์อำนวยการบริหารจังหวัดชายแดนภาคใต้โดยรับผิดชอบงานขึ้นตรงต่อเลขาธิการศูนย์อำนวยการบริหารจังหวัดชายแดนภาคใต้ มีอำนาจหน้าที่ดังต่อไปนี้(๑) การสอบทานและการตรวจสอบการปฏิบัติงานให้เป็นไปตามมาตรฐานการตรวจสอบภายในจริยธรรมการปฏิบัติงานตรวจสอบภายในของส่วนราชการระเบียบกระทรวงการคลัง ว่าด้วยการตรวจสอบภายในของส่วนราชการ พ.ศ. ๒๕๕๑ ระเบียบคณะกรรมการตรวจเงินแผ่นดิน ว่าด้วยการปฏิบัติหน้าที่ของผู้ตรวจสอบภายในพ.ศ. ๒๕๔๖ และแนวทางการประกันคุณภาพงานตรวจสอบภายในภาครัฐพ.ศ. ๒๕๕๙(๒) การสอบทานและการตรวจสอบความถูกต้องและเชื่อถือได้ของข้อมูลทางการเงินและบัญชีผลการดำเนินงานกระบวนการทำงาน ระบบการดูแลรักษาและความปลอดภัยของทรัพย์สิน และการปฏิบัติงานตามมาตรฐานกฎหมายระเบียบ ข้อบังคับ และคำสั่งทางราชการ(๓) ติดตามผลการตรวจสอบ เสนอแนะ และให้คำปรึกษาแก่หน่วยรับตรวจ เพื่อให้การปรับปรุงแก้ไขของหน่วยตรวจรับเป็นไปตามข้อเสนอแนะ(๔) ให้คำปรึกษา แนะนำ และให้ความเห็นเกี่ยวกับกฎหมาย ระเบียบ ข้อบังคับ และมติคณะรัฐมนตรีที่เกี่ยวข้องกับระบบควบคุมภายในแก่เลขาธิการศูนย์อำนวยการบริหารจังหวัดชายแดนภาคใต้ หน่วยรับตรวจ และผู้ที่เกี่ยวข้องให้เกิดการบริหารงานอย่างมีคุณภาพและปรับปรุงการปฏิบัติงานอย่างต่อเนื่อง(๕) ให้คำปรึกษาและข้อเสนอแนะด้านมาตรฐานการควบคุมภายในและการบริหารความเสี่ยงและกำกับติดตามการปฏิบัติงานด้านการควบคุมภายในของทุกหน่วยงานภายในองค์กร(๖) มีสิทธิในการเข้าถึงบุคคล ข้อมูล เอกสารหลักฐานและทรัพย์สิน การดำเนินกิจกรรมต่างๆ รวมถึง สอบถาม การสังเกตการณ์ และการขอคำชี้แจงจากเจ้าหน้าที่ที่เกี่ยวข้องกับการปฏิบัติงานตรวจสอบ(๗) มีความเป็นอิสระในการปฏิบัติงาน การรายงาน การเสนอความเห็นชอบในการตรวจสอบโดยปราศจากการแทรกแซงของบุคคลใดๆ และมิควรให้เป็นคณะกรรมการในคณะใด ๆ ของส่วนราชการหรือหน่วยงานในสังกัด อันมีผลกระทบต่อความเป็นอิสระในการปฏิบัติงานและการเสนอความเห็น(๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๗ ในศูนย์อำนวยการบริหารจังหวัดชายแดนภาคใต้ ให้มีศูนย์ปฏิบัติการต่อต้านการทุจริตมีผู้อำนวยการศูนย์ เป็นผู้บังคับบัญชาการปฏิบัติราชการของข้าราชการ พนักงานราชการลูกจ้างชั่วคราว - ลูกจ้างเหมาบริการภายในศูนย์ตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควรเพื่อทำหน้าที่หลักในการบูรณาการและขับเคลื่อนแผนการป้องกันและปราบปรามการทุจริตและการส่งเสริมคุ้มครองจริยธรรมในศูนย์อำนวยการบริหารจังหวัดชายแดนภาคใต้ รับผิดชอบงานขึ้นตรงต่อเลขาธิการศูนย์อำนวยการบริหารจังหวัดชายแดนภาคใต้โดยมีอำนาจหน้าที่ ดังต่อไปนี้(๑) เสนอแนะมาตรการ/แนวทาง เกี่ยวกับการป้องกันและปราบปรามการทุจริตและประพฤติมิชอบของส่วนราชการแก่เลขาธิการศูนย์อำนวยการบริหารจังหวัดชายแดนภาคใต้รวมทั้งจัดทำแผนปฏิบัติการป้องกันและปราบปรามการทุจริตและประพฤติมิชอบของส่วนราชการให้สอดคล้องกับยุทธศาสตร์ว่าด้วยการป้องกันและปราบปรามการทุจริตภาครัฐ และนโยบายของรัฐบาลที่เกี่ยวข้อง(๒) ประสาน เร่งรัด และกำกับให้หน่วยงานในสังกัดดำเนินการตามแผนปฏิบัติการป้องกันและปราบปรามการทุจริตและประพฤติมิชอบของส่วนราชการ(๓) ดำเนินการเกี่ยวกับข้อร้องเรียนการทุจริต การปฏิบัติ หรือการละเว้นการปฏิบัติหน้าที่โดยมิชอบของเจ้าหน้าที่ในส่วนราชการ(๔) คุ้มครองจริยธรรมตามประมวลจริยธรรมข้าราชการพลเรือน(๕) ประสานงานที่เกี่ยวข้องกับการป้องกันและปราบปรามการทุจริตและประพฤติมิชอบและการคุ้มครองจริยธรรมกับหน่วยงานที่เกี่ยวข้อง(๖) ติดตาม ประเมินผล และจัดทำรายงานการป้องกันและปราบปรามการทุจริตและประพฤติมิชอบของส่วนราชการและการคุ้มครองจริยธรรมเสนอหัวหน้าส่วนราชการและหน่วยงานที่เกี่ยวข้อง(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๘ ในศูนย์อำนวยการบริหารจังหวัดชายแดนภาคใต้ ให้มีกลุ่มประสานงานคณะรัฐมนตรีและราชการส่วนกลางมีผู้อำนวยการกลุ่ม เป็นผู้บังคับบัญชาการปฏิบัติราชการของข้าราชการ พนักงานราชการลูกจ้างชั่วคราว - ลูกจ้างเหมาบริการภายในกลุ่มตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร เพื่อทำหน้าที่หลักในการเป็นหน่วยประสานงานส่วนกลางประจำในเขตกรุงเทพมหานครของศูนย์อำนวยการบริหารจังหวัดชายแดนภาคใต้เป็นกลไกการประสานงานในระดับส่วนกลางที่สำคัญ ได้แก่ การประสานงานคณะรัฐมนตรี คณะรัฐบาลหัวหน้าส่วนราชการระดับกระทรวง ทบวง กรม ตลอดจนหน่วยงานอื่นของรัฐที่มีสถานที่ตั้งในกรุงเทพมหานครและปริมณฑลทั้งนี้ เพื่อเพิ่มประสิทธิภาพและประสิทธิผลในการบริหารและประสานงานของศูนย์อำนวยการบริหารจังหวัดชายแดนภาคใต้ในระดับพื้นที่และส่วนกลางให้มีความเป็นเอกภาพต่อการบริหารราชการแผ่นดินรับผิดชอบงานขึ้นตรงต่อเลขาธิการศูนย์อำนวยการบริหารจังหวัดชายแดนภาคใต้ข้อ ๙ สำนักงานเลขาธิการ มีผู้อำนวยการสำนักงาน เป็นผู้บังคับบัญชาการปฏิบัติราชการของข้าราชการพนักงานราชการ ลูกจ้างชั่วคราว ลูกจ้างเหมาบริการภายในสำนักงานตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร มีอำนาจหน้าที่ ดังต่อไปนี้(๑) ดำเนินการเกี่ยวกับการบริหารทรัพยากรมนุษย์ในหน่วยงาน ได้แก่ การจัดทำแผนกำลังคนจังหวัดชายแดนภาคใต้ให้สอดคล้องกับภารกิจและยุทธศาสตร์ของศูนย์อำนวยการบริหารจังหวัดชายแดนภาคใต้เพื่อป้องกันและแก้ไขปัญหาความขาดแคลนของบุคลากรทั้งในเชิงปริมาณและคุณภาพ แผนกลยุทธ์การบริหารทรัพยากรมนุษย์ การจัดระบบงานและพัฒนาการบริหารทรัพยากรมนุษย์การประเมินผลการปฏิบัติงานและระบบสมรรถนะการจัดสวัสดิการเพื่อพัฒนาคุณภาพชีวิตของบุคลากร งานเครื่องราชอิสริยาภรณ์ บำเหน็จความชอบและสิทธิประโยชน์และเสนอแนะ หรือแนะนำหน่วยงานของรัฐเกี่ยวกับลักษณะอันพึงประสงค์ของเจ้าหน้าที่ของรัฐซึ่งจะสั่งให้ไปปฏิบัติงานในพื้นที่จังหวัดชายแดนภาคใต้(๒) การประสานนโยบายและแผนงาน ตลอดจน สนับสนุน ควบคุม กำกับ ดูแล ติดตาม และประเมินผลการบริหารทรัพยากรมนุษย์ของศูนย์อำนวยการบริหารจังหวัดชายแดนภาคใต้ให้สอดคล้องตามนโยบายของรัฐ(๓) ดำเนินการเกี่ยวกับการบริหารและการจัดการด้านสวัสดิการบุคลากรของข้าราชการพนักงานราชการและลูกจ้างทุกประเภทของศูนย์อำนวยการบริหารจังหวัดชายแดนภาคใต้(๔) ดำเนินการเกี่ยวกับงานสารบรรณ งานอำนวยการและเลขานุการผู้บริหารงานบริหารทั่วไปงานอาคารและสถานที่ การกำกับดูแลยานพาหนะและงานรักษาความปลอดภัย(๕) ดำเนินการเกี่ยวกับงานอำนวยการและเลขานุการผู้บริหารและที่ปรึกษาข้าราชการประจำฝ่ายพลเรือนของศูนย์อำนวยการบริหารจังหวัดชายแดนภาคใต้(๖) ดำเนินการเกี่ยวกับงานอำนวยการ เช่น งานพิธี งานรัฐพิธี การบริหารงานทั่วไปการประสานราชการ(๗) ดำเนินการเกี่ยวกับการบริหารการเงิน การบัญชี ทั้งเงินงบประมาณ เงินนอกงบประมาณและเงินกองทุนต่างๆ(๘) การบริหารพัสดุของศูนย์อำนวยการบริหารจังหวัดชายแดนภาคใต้(๙) ดำเนินการเกี่ยวกับวินัยและพิทักษ์ระบบคุณธรรมงานด้านกฎหมาย งานนิติกรรมและสัญญา การตรวจสอบข้อเท็จจริงข้อกฎหมาย ทำความเห็นเบื้องต้นประกอบการวินิจฉัยอุธรณ์คำสั่งทางปกครองที่อยู่ในอำนาจของเลขาธิการศอ.บต. งานเกี่ยวกับความรับผิดทางแพ่งและอาญา งานคดีปกครองและงานคดีอื่นที่อยู่ในหน้าที่และอำนาจของหน่วยงานรวมถึงให้คำปรึกษาและเสนอความเห็นเกี่ยวกับการดำเนินการตามกฎหมาย(๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๐ กองบริหารยุทธศาสตร์การพัฒนาจังหวัดชายแดนภาคใต้มีผู้อำนวยการกองเป็นผู้บังคับบัญชาการปฏิบัติราชการของข้าราชการ พนักงานราชการ ลูกจ้างชั่วคราว- ลูกจ้างเหมาบริการภายในกองตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร มีอำนาจหน้าที่ ดังต่อไปนี้(๑) ศึกษาวิเคราะห์ทางยุทธศาสตร์การพัฒนาที่เกี่ยวข้องกับการแก้ไขปัญหาจังหวัดชายแดนภาคใต้ทั้งปวงของกระทรวง/ทบวง/กรม/หน่วยงานอื่นของรัฐ แผนยุทธศาสตร์ชาติรวมทั้ง ยุทธศาสตร์ความมั่นคงจังหวัดชายแดนภาคใต้ และอื่น ๆ ที่เกี่ยวข้อง เพื่อนำไปสู่การจัดทำแผนยุทธศาสตร์การพัฒนาจังหวัดชายแดนภาคใต้เฉพาะของหน่วยงาน/พื้นที่ที่สนับสนุนการแก้ไขปัญหาจังหวัดชายแดนภาคใต้ภายใต้การสนับสนุนงานพัฒนาเพื่อความมั่นคงและการพัฒนาที่สอดรับกับการพัฒนาของประเทศ(๒) ทำหน้าที่บริหารจัดการเชิงยุทธศาสตร์ ผ่านกระบวนการประสานความร่วมมือทางนโยบายยุทธศาสตร์และแผนของกระทรวงทบวง กรมและส่วนราชการอื่น ๆ ที่มีแผนปฏิบัติการในพื้นที่จังหวัดชายแดนภาคใต้เพื่อให้เกิดการปฏิบัติที่สอดคล้องสอดประสานและส่งต่องานกันอย่างต่อเนื่อง(๓) พัฒนาระบบศูนย์ข้อมูลเพื่อการตัดสินใจรวมด้านการพัฒนาของพื้นที่จังหวัดชายแดนภาคใต้(Big Data) รวมทั้ง ให้มีการวิเคราะห์ระบบข้อมูลเพื่อกำหนดแนวทางการพัฒนาที่เป็นไปในทิศทางสร้างประโยชน์ของประชาชนตลอดจน ข้อมูลเพื่อใช้ในการเร่งรัด ติดตาม และประเมินผลปฏิบัติงานของกระทรวง ทบวง กรมและส่วนราชการทุกหน่วยที่มีแผนปฏิบัติการในพื้นที่จังหวัดชายแดนภาคใต้เพื่อเสนอแนะแนวทางการปรับปรุงยุทธศาสตร์และแผนปฏิบัติการให้เหมาะสมกับสถานการณ์(๔) จัดทำกรอบและแนวทางการบูรณาการแผนงาน โครงการและงบประมาณของกระทรวง ทบวง กรมและส่วนราชการอื่น ๆ ที่มีแผนปฏิบัติการในพื้นที่จังหวัดชายแดนภาคใต้รวมทั้ง จัดทำและประสานแผนการปฏิบัติงานของกระทรวงกรมและส่วนราชการอื่นๆ ที่มีแผนปฏิบัติการในพื้นที่จังหวัดชายแดนภาคใต้ เพื่อนำเสนอนายกรัฐมนตรีหรือรองนายกรัฐมนตรี หรือรัฐมนตรีที่นายกรัฐมนตรี มอบหมายให้พิจารณาสั่งการการปฏิบัติด้านการพัฒนาทั้งปวงในพื้นที่จังหวัดชายแดนภาคใต้ให้มีความเป็นเอกภาพเกิดผลเป็นรูปธรรม ตรวจสอบได้เป็นระยะ(๕) จัดทำรายงานสรุปภาพรวมของการพัฒนาจังหวัดชายแดนภาคใต้ตามรายไตรมาสเพื่อเสนอต่อนายกรัฐมนตรีและหรือรองนายกรัฐมนตรี/รัฐมนตรีตามที่นายกรัฐมนตรี มอบหมายให้กำกับการปฏิบัติราชการ รวมทั้ง จัดทำรายงานประจำปีเกี่ยวกับสรุปสถานการณ์ปัญหาและอุปสรรคในการแก้ไขปัญหาจังหวัดชายแดนภาคใต้ต่อคณะรัฐมนตรีและสภาผู้แทนราษฎรตามที่กำหนดในพระราชบัญญัติการบริหารราชการจังหวัดชายแดนภาคใต้พ.ศ. ๒๕๕๓(๖) เสนอแนะนโยบายในการตั้งและจัดสรรงบประมาณรายจ่ายประจำปีการกำหนดกรอบวงเงินและหลักเกณฑ์ในการจัดสรรงบประมาณของหน่วยงานภายในศูนย์อำนวยการบริหารจังหวัดชายแดนภาคใต้ให้สอดคล้องกับนโยบายของรัฐบาลและนโยบายการบริหารและการพัฒนาจังหวัดชายแดนภาคใต้และดำเนินการประสานติดตาม ควบคุม วิเคราะห์และประเมินผลการจัดทำงบประมาณและการใช้จ่ายงบประมาณรายจ่ายประจำปีของหน่วยงานภายในศูนย์อำนวยการบริหารจังหวัดชายแดนภาคใต้ให้เป็นไปตามแผนงานและโครงการที่กำหนดไว้(๗) ดำเนินการเกี่ยวกับงานอำนวยการและเลขานุการคณะกรรมการยุทธศาสตร์ด้านการพัฒนาจังหวัดชายแดนภาคใต้รวมทั้งคณะกรรมการ คณะอนุกรรมการและคณะทำงานอื่นใดที่จะจัดตั้งขึ้นเพื่อขับเคลื่อนงานพัฒนาให้เป็นไปตามยุทธศาสตร์(๘) กำหนดแนวทาง นโยบายและแผนพัฒนาความร่วมมือระหว่างประเทศที่เกี่ยวข้องกับจังหวัดชายแดนภาคใต้รวมทั้ง ส่งเสริม ประสานงาน และแลกเปลี่ยนความร่วมมือระหว่างประเทศทั้งในระดับทวิภาคีไตรภาคีและพหุภาคี(๙) ดำเนินการทางยุทธศาสตร์การสื่อสารเพื่อสร้างความเข้าใจที่ดีและการต่างประเทศในฐานะที่เป็นเครื่องมือเพื่อส่งเสริมการสร้างความเข้าใจและความร่วมมือของกลุ่มเป้าหมายและมิตรประเทศที่มีนัยต่อการเร่งรัดการสร้างสันติสุขในพื้นที่จังหวัดชายแดนภาคใต้รวมทั้ง จัดทำกลยุทธ์ การประสานงานและสร้างเครือข่ายความร่วมมือจากทุกภาคส่วนทั้งภายในและภายนอกประเทศเพื่อร่วมเป็นส่วนหนึ่งของภาคีหุ้นส่วนทางยุทธศาสตร์ (Strategy Partnership) แก้ไขข่าวร้ายรายวันให้เป็นข่าวดี เพื่อนำไปสู่การสร้างภาพลักษณ์เชิงบวกที่เกี่ยวข้องกับการแก้ไขปัญหาจังหวัดชายแดนภาคใต้ที่สามารถเผยแพร่ไปยังประชาชนทุกกลุ่มทั้งในระดับพื้นที่จังหวัดชายแดนภาคใต้ภูมิภาคและประเทศไทย รวมทั้ง สากลประเทศ และให้ประเมินผลทางยุทธศาสตร์อย่างต่อเนื่องเพื่อให้มีความทันสมัยเท่าทันต่อสถานการณ์ที่เปลี่ยนแปลงไป(๑๐) การบริหารจัดการเทคโนโลยีสารสนเทศและการสื่อสาร ได้แก่ การพัฒนาระบบงานคอมพิวเตอร์และเครือข่าย ความมั่นคงของเทคโนโลยีสารสนเทศและการสื่อสารรวมทั้ง ให้คำปรึกษาแนะนำหรือฝึกอบรมการใช้คอมพิวเตอร์และการใช้โปรแกรม พัฒนาระบบเทคโนโลยีและสารสนเทศเพื่อสนับสนุนการบริหารของผู้บริหารทุกระดับ ให้ครอบคลุมอำนาจหน้าที่ที่ผู้บริหารรับผิดชอบทั้งในภารกิจประจำและภารกิจพิเศษและงานตามพระราชบัญญัติข้อมูลข่าวสารของทางราชการ พ.ศ. ๒๕๔๐(๑๑) งานวิเทศสัมพันธ์ งานสารนิเทศสัมพันธ์ งานความสัมพันธ์ระหว่างประเทศ งานประสานความร่วมมือกับองค์กรระหว่างประเทศโดยบูรณาการทำงานร่วมกับกระทรวงการต่างประเทศ(๑๒) ดำเนินการที่เกี่ยวข้องกับการมีส่วนร่วมขององค์กรภาคประชาสังคมภาคประชาชน และการพูดคุยเพื่อสันติสุขจังหวัดชายแดนภาคใต้(๑๓) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๑ กองส่งเสริมและสนับสนุนงานพัฒนาฝ่ายพลเรือนมีผู้อำนวยการกองเป็นผู้บังคับบัญชาการปฏิบัติราชการของข้าราชการ พนักงานราชการ ลูกจ้างชั่วคราว- ลูกจ้างเหมาบริการภายในกองตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร โดยให้มีภารกิจครอบคลุมงานพัฒนาที่เกี่ยวข้องประกอบด้วย การพัฒนาเศรษฐกิจและสังคม งานท่องเที่ยวเพื่อสนับสนุนการพัฒนาเศรษฐกิจคุณภาพชีวิต การศึกษา ศาสนาและพหุวัฒนธรรม การให้ความช่วยเหลือผู้ได้รับผลกระทบจากเหตุการณ์ความไม่สงบและกลุ่มผู้ด้อยโอกาสทางสังคมทุกกลุ่มประเภทอาทิ คนไข้ในพระราชดำริ กลุ่มผู้ได้รับผลกระทบฯ เป็นต้น การพัฒนาคุณภาพชีวิตของประชาชน การกีฬาและนันทนาการ และการอนุรักษ์ทรัพยากรธรรมชาติและสิ่งแวดล้อมมีอำนาจหน้าที่ ดังต่อไปนี้(๑) ศึกษา ประเมิน วิเคราะห์สถานการณ์ด้านการพัฒนาเพื่อนำไปสู่การจัดทำนโยบายและพัฒนายุทธศาสตร์จังหวัดชายแดนภาคใต้รวมทั้ง เสนอแนะและจัดทำเขตพัฒนาพิเศษจังหวัดชายแดนภาคใต้เพื่อเป็นกรอบการพัฒนาของทุกส่วนราชการ(๒) ศึกษา วิเคราะห์โครงการด้านการพัฒนาของราชการฝ่ายพลเรือนและประสานความร่วมมือกับหน่วยงานที่เกี่ยวข้องทุกภาคส่วนเพื่อขับเคลื่อนการพัฒนาไปสู่ประชาชนโดยเร็ว(๓) ส่งเสริม สนับสนุน และจัดทำโครงการและกิจกรรมเพื่อดำเนินการพัฒนาพื้นที่จังหวัดชายแดนภาคใต้ทั้งนี้ มุ่งเน้นการจัดทำโครงการในลักษณะบูรณาการดำเนินการต่อยอด/ขยายผลและหรือดำเนินการในส่วนที่ยังไม่มีการดำเนินการจากหน่วยงานอื่นและหรือการดำเนินการอื่นใดที่หน่วยงานของรัฐฝ่ายพลเรือนไม่สามารถดำเนินการต่อไปได้(๔) เป็นศูนย์กลางการพัฒนาเศรษฐกิจและสังคมแบบเบ็ดเสร็จในพื้นที่(OSOS) โดยให้มีการเชื่อมต่อการทำงานร่วมกับระบบการทำงานของกระทรวงกรมและส่วนราชการอื่น ผ่านผู้ช่วยเลขาธิการศูนย์อำนวยการบริหารจังหวัดชายแดนภาคใต้ตามกรอบกระทรวงกรมและส่วนราชการอื่น ๆ ให้เป็นหนึ่งเดียวกันและเกิดประโยชน์สูงสุดกับผู้รับบริการ(๕) ให้คำปรึกษา เสนอแนะแนวทางการบูรณาการความร่วมมือ เสนอแนะมาตรการทางวิชาการที่เกี่ยวข้องกับการพัฒนาในพื้นที่จังหวัดชายแดนภาคใต้และการประยุกต์ใช้เทคโนโลยีที่เหมาะสม(๖) พัฒนากรอบและเนื้อหาของข้อมูลบุคคล กลุ่ม องค์กรและเครือข่ายที่เกี่ยวข้องกับการพัฒนาเพื่อประสิทธิภาพและเอกภาพในการบริหารจัดการด้านการพัฒนานำไปสู่การสนับสนุนระบบศูนย์ข้อมูลเพื่อการตัดสินใจรวมด้านการพัฒนาของพื้นที่จังหวัดชายแดนภาคใต้(Big Data)(๗) ติดตามและประเมินผลการดำเนินการด้านการพัฒนาเชิงประเด็นโดยร่วมมือกับหน่วยงานภายในที่เกี่ยวข้องเพื่อให้ได้ข้อมูลที่ถูกต้องแม่นยำและสอดคล้องกับข้อเท็จจริงของพื้นที่(๘) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๒ กองส่งเสริมและสนับสนุนงานพัฒนาเพื่อความมั่นคงมีผู้อำนวยการกองเป็นผู้บังคับบัญชาการปฏิบัติราชการของข้าราชการ พนักงานราชการ ลูกจ้างชั่วคราว- ลูกจ้างเหมาบริการภายในกองตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร โดยให้มีภารกิจโดยครอบคลุมงานพัฒนาที่เกี่ยวข้อง ประกอบด้วย การอำนวยความเป็นธรรมความยุติธรรม การมีส่วนร่วมขององค์กรภาคประชาสังคม ภาคประชาชน การพูดคุยเพื่อสันติสุขจังหวัดชายแดนภาคใต้การแก้ไขปัญหาภัยคุกคามในรูปแบบใหม่การส่งเสริมกระบวนการต่อสู้ทางความคิดด้วยการเสริมสร้างความเข้าใจที่ดี การสร้างความร่วมมือและการให้โอกาสเพื่อเป็นส่วนหนึ่งของการพัฒนาพื้นที่มีอำนาจหน้าที่ดังต่อไปนี้(๑) ศึกษา ประเมิน วิเคราะห์สถานการณ์ด้านกิจการทั้งภายในและภายนอกพื้นที่จังหวัดชายแดนภาคใต้ที่กระทบต่อความเชื่อมั่นของประชาชนในพื้นที่โดยเฉพาะปัญหาที่กระทบต่อความมั่นคงทางด้านสังคมจิตวิทยาและที่เกี่ยวเนื่อง(๒) เสนอแนะ จัดทำนโยบายและพัฒนายุทธศาสตร์การเสริมสร้างความมั่นคงทางสังคมจิตวิทยาในพื้นที่จังหวัดชายแดนภาคใต้การสร้างและส่งเสริมการมีส่วนร่วมด้านการพัฒนาจังหวัดชายแดนภาคใต้การเสริมสร้างความสามัคคีและการอยู่ร่วมกันอย่างสันติสุขกับหน่วยงานที่เกี่ยวข้อง(๓) ติดตามและประเมินผลการดำเนินการด้านการเสริมสร้างความมั่นคงทางสังคมจิตวิทยาในพื้นที่จังหวัดชายแดนภาคใต้การเสริมสร้างความสามัคคีและการอยู่ร่วมกันอย่างสันติสุข(๔) ศึกษา วิเคราะห์โครงการด้านการพัฒนาของราชการฝ่ายพลเรือนที่สนับสนุนงานด้านความมั่นคงให้คำปรึกษา เสนอแนะมาตรการทางวิชาการที่เสริมสร้างความมั่นคงทางสังคมจิตวิทยาในพื้นที่จังหวัดชายแดนภาคใต้การเสริมสร้างความสามัคคีและการอยู่ร่วมกันอย่างสันติสุข ตลอดจนการประยุกต์ใช้เทคโนโลยีที่เหมาะสม(๕) ส่งเสริม สนับสนุน และหรือจัดทำโครงการ กิจกรรมเพื่อการสร้างความมั่นคงทางสังคมจิตวิทยาในพื้นที่จังหวัดชายแดนภาคใต้การเสริมสร้างและส่งเสริมการมีส่วนร่วมด้านการพัฒนาจังหวัดชายแดนภาคใต้ การสร้างความรักความสามัคคีและการอยู่ร่วมกันอย่างสันติสุขให้กับทุกภาคส่วนที่มีศักยภาพการดำเนินงานในพื้นที่จังหวัดชายแดนภาคใต้ รวมทั้ง ดำเนินการอื่นใดที่หน่วยงานของรัฐฝ่ายพลเรือนไม่สามารถดำเนินการต่อไปได้(๖) อำนวยความเป็นธรรมช่วยเหลือผู้ได้ผลกระทบจากกระบวนการยุติธรรมและเหตุการณ์ความไม่สงบในจังหวัดชายแดนภาคใต้รวมทั้งพัฒนาระบบงานยุติธรรม เร่งรัดติดตาม สนับสนุน และประสานการปฏิบัติร่วมกับหน่วยงานของรัฐที่เกี่ยวข้องเพื่ออำนวยความเป็นธรรมและความยุติธรรมแก่ประชาชนให้เป็นไปอย่างรวดเร็วเกิดประสิทธิภาพสูงสุด โดยการรับเรื่องราวร้องทุกข์ ให้ความช่วยเหลือรวมทั้งตรวจสอบและแก้ไขปัญหาพฤติกรรมที่ไม่เหมาะสมของเจ้าหน้าที่รัฐฝ่ายพลเรือน(๗) ส่งเสริมกระบวนการต่อสู้ทางความคิดให้กับทุกภาคส่วนเพื่อให้เห็นความสำคัญของการอยู่ร่วมกันอย่างสันติสุขและเป็นพลเมืองของสังคมไทยที่สนับสนุนการพัฒนาประเทศไทยไปสู่อนาคต(๘) พัฒนากรอบและเนื้อหาของข้อมูลบุคคล กลุ่ม องค์กรและเครือข่ายที่เกี่ยวข้องกับเสริมสร้างความมั่นคงทางสังคมจิตวิทยาในพื้นที่จังหวัดชายแดนภาคใต้การเสริมสร้างความสามัคคีและการอยู่ร่วมกันอย่างสันติสุข นำไปสู่การสนับสนุนระบบศูนย์ข้อมูลเพื่อการตัดสินใจรวมด้านการพัฒนาของพื้นที่จังหวัดชายแดนภาคใต้(Big Data)(๙) การสร้างและพัฒนาระบบการทำงานแบบเครือข่ายทั้งในภาคประชาชนองค์กรภาคเอกชนภาคประชาสังคม องค์กรปกครองส่วนท้องถิ่นและกลุ่มแกนนำในพื้นที่จังหวัดชายแดนภาคใต้(๑๐) ติดตามและประเมินผลการดำเนินการด้านการพัฒนาเสริมความมั่นคงเชิงประเด็นโดยร่วมมือกับหน่วยงานที่เกี่ยวข้องเพื่อให้ได้ข้อมูลที่ถูกต้องแม่นยำและสอดคล้องกับข้อเท็จจริงของพื้นที่(๑๑) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๓ สถาบันพัฒนาเจ้าหน้าที่ของรัฐฝ่ายพลเรือนจังหวัดชายแดนภาคใต้มีผู้อำนวยการสถาบันเป็นผู้บังคับบัญชาการปฏิบัติราชการของข้าราชการ พนักงานราชการลูกจ้างชั่วคราว - ลูกจ้างเหมาบริการภายในสถาบันตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร มีอำนาจหน้าที่ดังต่อไปนี้(๑) ศึกษา ประเมิน วิเคราะห์สถานการณ์ด้านการพัฒนาบุคลากรผู้ปฏิบัติงานด้านการพัฒนาจังหวัดชายแดนภาคใต้(ภูมิภาคใต้ชายแดน)(๒) จัดทำและบริหารแผนแม่บทการพัฒนาบุคลากรด้านการพัฒนาจังหวัดชายแดนภาคใต้เพื่อเป็นกรอบแนวทางการพัฒนาบุคลากรให้กับส่วนราชการทุกแห่งที่มีเจ้าหน้าที่ของรัฐฝ่ายพลเรือนปฏิบัติงานในพื้นที่จังหวัดชายแดนภาคใต้ใช้ในการพัฒนาเจ้าหน้าที่ของรัฐฝ่ายพลเรือนในความรับผิดชอบของส่วนราชการนั้น ๆ(๓) เสนอแนะ จัดทำนโยบายและพัฒนายุทธศาสตร์ด้านการพัฒนาบุคลากรผู้ปฏิบัติงานด้านการพัฒนาจังหวัดชายแดนภาคใต้(๔) ดำเนินการพัฒนาบุคลากรในหลักสูตรหลักด้านการสร้างความรู้ความเข้าใจ ในบริบทของพื้นที่จังหวัดชายแดนภาคใต้ หลักการพัฒนาจังหวัดชายแดนภาคใต้และอื่นๆ โดยให้มุ่งเน้นการพัฒนาผู้ปฏิบัติงานอย่างต่อเนื่อง(๕) ประสานความร่วมมือกับหน่วยงานที่เกี่ยวข้องทั้งในและต่างประเทศ และหรือจัดทำโครงการกิจกรรมเพื่อดำเนินการส่งเสริมและพัฒนาบุคลากรผู้ปฏิบัติงานด้านการพัฒนาจังหวัดชายแดนภาคใต้กับหน่วยงานที่เกี่ยวข้องทั้งนี้ มุ่งเน้นการต่อยอด หรือดำเนินการในส่วนที่ยังไม่มีการดำเนินการจากหน่วยงานอื่น(๖) ศึกษา ทดลองและวิจัยเพื่อพัฒนาแนวทางการพัฒนาบุคลากร การจัดทำหลักสูตรที่เป็นมาตรฐานการพัฒนาผู้ปฏิบัติงานด้านการพัฒนาจังหวัดชายแดนภาคใต้ทั้งในประเทศและต่างประเทศ(๗) ส่งเสริมการสร้างขวัญและกำลังใจให้แก่ผู้ปฏิบัติงานในพื้นที่จังหวัดชายแดนภาคใต้ที่มีผลงานโดดเด่นเป็นประจักษ์ รวมทั้ง เสนอแนะมาตรการสร้างขวัญและกำลังใจในการปฏิบัติงานสำหรับเจ้าหน้าที่ของรัฐในจังหวัดชายแดนภาคใต้ อาทิ บำเหน็จความชอบและสิทธิประโยชน์ต่าง ๆ เป็นต้น และเสนอแนะหรือแนะนำหน่วยงานของรัฐเกี่ยวกับลักษณะอันพึงประสงค์ของเจ้าหน้าที่ของรัฐซึ่งได้รับคำสั่งให้ไปปฏิบัติงานในพื้นที่จังหวัดชายแดนภาคใต้(๘) ประสาน กำกับ อำนวยการ และสนับสนุนหน่วยงานที่เกี่ยวข้องในการพัฒนาบุคลากรตามหลักสูตรและกลุ่มเป้าหมายที่กำหนด(๙) พัฒนาและสนับสนุนเทคโนโลยีและสื่อเพื่อการพัฒนาบุคลากรด้านการพัฒนาจังหวัดชายแดนภาคใต้ให้แก่หน่วยงานที่เกี่ยวข้อง(๑๐) สร้าง พัฒนาและบริหารจัดการความรู้ที่จะเป็นประโยชน์สูงสุดต่อการแก้ไขปัญหาและพัฒนาจังหวัดชายแดนภาคใต้(๑๑) ติดตามและประเมินผลการดำเนินการด้านการพัฒนาบุคลากรผู้ปฏิบัติงานด้านการพัฒนาจังหวัดชายแดนภาคใต้เพื่อเสนอแนะข้อมูลต่อหน่วยงานที่เกี่ยวข้องในการผลักดันกิจกรรมหรือโครงการที่มีความจำเป็นต่อการพัฒนาบุคลากรด้านการพัฒนาจังหวัดชายแดนภาคใต้(๑๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๔ กองประสานและเร่งรัดการพัฒนาพื้นที่พิเศษจังหวัดชายแดนภาคใต้มีผู้อำนวยการกองเป็นผู้บังคับบัญชาการปฏิบัติราชการของข้าราชการพนักงานราชการ ลูกจ้างชั่วคราว - ลูกจ้างเหมาบริการภายในกองตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควร มีอำนาจหน้าที่ ดังต่อไปนี้(๑) เป็นกลไกประสาน เร่งรัดและติดตามงานระดับพื้นที่ในเขตจังหวัดชายแดนภาคใต้ที่รับผิดชอบตั้งแต่จังหวัด/อำเภอ/ตำบล/หมู่บ้าน/ชุมชน และองค์กรปกครองส่วนท้องถิ่นทุกระดับ เพื่อให้เกิดการนำนโยบาย ยุทธศาสตร์และแผนปฏิบัติราชการต่าง ๆ ที่เกี่ยวข้องกับการพัฒนาจังหวัดชายแดนภาคใต้ไปสู่การปฏิบัติอย่างเป็นรูปธรรม(๒) ให้ความเห็นและหรือข้อเสนอแนะแก่ส่วนราชการในจังหวัดที่รับผิดชอบเกี่ยวกับการบูรณาการแผนงานโครงการทรัพยากรและงบประมาณที่เกี่ยวข้องกับการแก้ไขปัญหาและพัฒนาจังหวัดชายแดนภาคใต้ให้สอดคล้องกับนโยบายรัฐบาลนโยบายการบริหารและการพัฒนาจังหวัดชายแดนภาคใต้และยุทธศาสตร์ด้านการพัฒนาจังหวัดชายแดนภาคใต้(๓) ตรวจและติดตาม และหรือร่วมตรวจและติดตามกับกระทรวงทบวง กรมและหน่วยงานของรัฐตลอดจน งานนโยบายสำคัญของรัฐบาล เพื่อนำไปสู่การเพิ่มประสิทธิภาพการบริหารราชการของฝ่ายพลเรือนทุกมิติการพัฒนาในพื้นที่จังหวัดชายแดนภาคใต้รวมทั้ง ให้รายงานผลการตรวจติดตามดังกล่าวเสนอต่อนายกรัฐมนตรี รองนายกรัฐมนตรี รัฐมนตรีและหัวหน้าส่วนราชการที่เกี่ยวข้องเพื่อพิจารณาปรับปรุงแก้ไขและพัฒนากระบวนการทำงานตามข้อมูลระบบการติดตามให้เกิดประสิทธิภาพประสิทธิผล เกิดประโยชน์สูงสุดต่อประชาชน(๔) ขับเคลื่อนการแก้ไขปัญหาและพัฒนาจังหวัดชายแดนใต้ โดยร่วมกับส่วนราชการระดับภูมิภาคจังหวัด/อำเภอ/ตำบล/หมู่บ้าน/ชุมชน และองค์กรปกครองส่วนท้องถิ่นทุกระดับ ตลอดจน องค์กรเอกชนภาคประชาชนและภาคประชาสังคมในพื้นที่จังหวัดชายแดนภาคใต้ ผ่านทรัพยากรของศูนย์อำนวยการบริหารจังหวัดชายแดนภาคใต้เช่น บัณฑิตอาสา เจ้าหน้าที่ให้ความช่วยเหลือเยียวยานักประชาสัมพันธ์ ฯลฯ ที่จะเป็นแกนนำในการสร้างเครือข่ายสันติสุขอย่างยั่งยืนในระดับพื้นที่(๕) ประสานและสร้างกลไกการติดตามภาคประชาชนเพื่อร่วมกำกับ เร่งรัด ติดตามงานพัฒนาของรัฐทั้งปวงในพื้นที่ระดับหมู่บ้านตำบล อำเภอและจังหวัด รวมทั้งบูรณาการการทำงานร่วมกับหน่วยงานรัฐที่มีอำนาจหน้าที่ที่เกี่ยวข้องเพื่อให้กลไกการทำงานเป็นเครือข่ายองค์กรของภาคประชาชนร่วมตรวจสอบการทำงานของรัฐอย่างแท้จริง(๖) จัดทำรายงานที่มีเนื้อหาการพัฒนาจังหวัดชายแดนภาคใต้ตามขอบเขตพื้นที่ และหรือประเด็นที่ได้รับมอบหมายเป็นรายเดือนและรายไตรมาสเพื่อนำไปสู่การมีข้อสั่งการใดใดจากผู้บริหารที่มีอำนาจหน้าที่เกี่ยวข้องในการพิจารณาดำเนินการ(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๕ กองประสานงานโครงการอันเนื่องมาจากพระราชดำริและกิจการพิเศษมีผู้อำนวยการกองเป็นผู้บังคับบัญชาการปฏิบัติราชการของข้าราชการ พนักงานราชการ ลูกจ้างชั่วคราว- ลูกจ้างเหมาบริการภายในกองตามที่เลขาธิการศูนย์อำนวยการบริหารจังหวัดชายแดนภาคใต้เห็นสมควรมีอำนาจหน้าที่ ดังต่อไปนี้(๑) การประสาน เร่งรัด กำกับและดำเนินโครงการอันเนื่องมาจากพระราชดำริในพื้นที่จังหวัดชายแดนภาคใต้ให้เป็นไปตามแนวพระราชดำริและเกิดประโยชน์สูงสุดต่อประชาชน(๒) รับสนองดำเนินโครงการตามพระราชดำริที่มีรับสั่งมอบหมายให้ศูนย์อำนวยการบริหารจังหวัดชายแดนภาคใต้ ดำเนินการเป็นการเฉพาะ และให้จัดทำรายงานเพื่อทูลเกล้าฯถวายความก้าวหน้าการดำเนินงานเพื่อให้มีพระบรมราชวินิจฉัยฯอย่างต่อเนื่อง รวมทั้ง เป็นศูนย์ประสาน การขับเคลื่อนงานโครงการตามพระราชดำริในพื้นที่จังหวัดชายแดนภาคใต้(๓) ประสานรวบรวมข้อมูลจากส่วนงานภายในทั้งหมดของศูนย์อำนวยการบริหารจังหวัดชายแดนภาคใต้เพื่อนำไปสู่การวิเคราะห์ สังเคราะห์ สนับสนุนข้อมูลและสารสนเทศที่จำเป็นต่อการตัดสินใจของผู้บริหารตลอดจน จัดทำข้อหารือ ประเด็นซักถามและการให้ข้อมูลแก่หน่วยงานต่าง ๆ ที่มีการสอบถามมายังศูนย์อำนวยการบริหารจังหวัดชายแดนภาคใต้ซึ่งเกี่ยวข้องกับประเด็นการแก้ไขปัญหาและพัฒนาจังหวัดชายแดนภาคใต้(๔) ดำเนินงานศึกษาวิจัยทางวิชาการและหรือประสานความร่วมมือกับหน่วยงาน องค์กรวิชาการทั้งภายในประเทศและระหว่างประเทศที่เกี่ยวกับการศึกษาวิจัยและหรือสนับสนุนการศึกษาวิจัยเพื่อประโยชน์ในการบริหารราชการจังหวัดชายแดนภาคใต้และการปฏิบัติงานของศูนย์อำนวยการบริหารจังหวัดชายแดนภาคใต้รวมทั้ง ดำเนินการตามภารกิจพิเศษตามนโยบายเฉพาะเรื่อง รวมทั้ง การประสานพัฒนาข้อเสนอเชิงวิชาการและการขับเคลื่อนการพัฒนาบนฐานการวิจัยและวิชาการเพื่อการแก้ไขปัญหาจังหวัดชายแดนภาคใต้ที่มีทิศทางและลดความเสี่ยงผลกระทบเชิงลบที่นำไปสู่ความขัดแย้งของทุกภาคส่วน(๕) จัดทำรายงานข้อเสนอทางวิชาการที่จะเป็นประโยชน์ต่อการพัฒนาการปฏิบัติงานใดใดของกระทรวง กรมและส่วนราชการอื่นของรัฐให้มีประสิทธิภาพและประสิทธิผลเพิ่มมากขึ้น(๖) ปฏิบัติราชการทั่วไปของศูนย์อำนวยการบริหารจังหวัดชายแดนภาคใต้ ซึ่งมิได้กำหนดให้เป็นอำนาจหน้าที่ของส่วนราชการใดในศูนย์อำนวยการบริหารจังหวัดชายแดนภาคใต้โดยเฉพาะ(๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้องหรือที่ได้รับมอบหมายข้อ ๑๖ ให้ส่วนงานภายในศูนย์อำนวยการบริหารจังหวัดชายแดนภาคใต้ที่มีความจำเป็นและต้องการเพิ่มประสิทธิภาพและประสิทธิผลในการปฏิบัติราชการโดยคำนึงถึงประโยชน์ต่อทางราชการและประชาชนอย่างสูงสุดเลขาธิการศูนย์อำนวยการบริหารจังหวัดชายแดนภาคใต้ อาจพิจารณากำหนดตำแหน่งผู้ช่วยผู้อำนวยการกอง (อำนวยการต้น หรือ วิชาการเชี่ยวชาญ) และกำหนดโครงสร้างการบริหารราชการเป็นการภายในได้ โดยคำนึงถึงความจำเป็นและเหมาะสมทั้งนี้ตั้งแต่วันที่ ๑ พฤศจิกายน ๒๕๖๑ เป็นต้นไปประกาศ ณ วันที่ ๑๒ พฤศจิกายน พ.ศ. ๒๕๖๑พลเรือตรี สมเกียรติ ผลประยูรรองเลขาธิการศูนย์อำนวยการบริหารจังหวัดชายแดนภาคใต้ รักษาราชการแทนเลขาธิการศูนย์อำนวยการบริหารจังหวัดชายแดนภาคใต้พิมพ์มาดา/ธนบดี/จัดทำ๑๒ มีนาคม ๒๕๖๒[๑] ราชกิจจานุเบกษาเล่ม ๑๓๕/ตอนพิเศษ ๓๑๓ ง/หน้า ๔๔/๗ ธันวาคม ๒๕๖๑